08/11/2011 | Administración LocalMunicipal
Culleredo
Economía, Facenda, Réxime Interior
Convocatoria e bases específicas, provisión posto por libre designación

Aprobadas pola Xunta de Goberno Local de 24/10/2011 Convócase a provisión, polo sistema de libre designación, do posto de traballo “XEFE DE SERVIZO DINAMIZACIÓN LOCAL” (Código do posto: DS.1.1.01). A presente convocatoria rexerase polas seguintes Bases específicas: 1.1 As presentes bases específicas rexerán a provisión, polo sistema de libre designación, do posto de traballo “XEFE DE SERVIZO DINAMIZACIÓN LOCAL” (Código do posto: DS.1.1.01). 1.2. O posto obxecto desta convocatoria aparece incluído na Relación de Postos de Traballo de acordo co seguinte detalle: 1.3. Esta convocatoria e a súa resolución publicaranse no Boletín oficial da provincia. Un anuncio da convocatoria será publicado no Diario oficial de Galicia. Poderán concorrer á convocatoria os funcionarios de carreira do Concello de Culleredo de escala e grupo igual ao indicado na base 1.2. 3.1. As persoas interesadas en tomar parte neste proceso de provisión polo sistema de libre designación, terán que facelo constar en instancia segundo modelo que se inclúe como anexo a estas bases específicas e que será facilitada nas dependencias municipais.3.2. Coa instancia deberá achegarse o “curriculum vitae” da persoa candidata, no que figurarán títulos académicos, anos de servizo, postos de traballo desempeñados na Administración, estudios e cursos realizados e outros méritos que se estime oportunos poñer de manifesto. Así mesmo farase constar unha relación das funcións desempeñadas no posto actual.3.3. O prazo para a presentación das solicitudes será de quince días hábiles contados desde o seguinte ao da publicación do anuncio de convocatoria no Diario oficial de Galicia.3.4. A presentación de solicitudes poderá realizarse no Rexistro xeral do Concello de Culleredo ou en calquera das formas establecidas no artigo 38 da Lei 30/1992, de 26 de novembro, de réxime xurídico das administracións públicas e do procedemento administrativo común. O horario do Rexistro xeral do Concello de Culleredo é de 09:00 a 14:00 horas de luns a venres e de 09:00 a 13:00 horas os sábados.4.1. A concellería responsable do servizo ao que estea adscrito o posto de traballo a cubrir, deberá emitir informe no que se valorará a experiencia profesional e formación do candidato, atendendo aos datos obtidos polos seguintes medios: •·“Curriculum vitae” aportado polo candidato, xunto coa solicitude de participación no proceso. •Entrevista que versará sobre aspectos curriculares e análise da problemática e perspectivas do servizo.5.1. A convocatoria será resolta pola Concelleira delegada da área de administración local, cultura e participación cidadá, previo informe da concellería responsable do servizo a que estea adscrito o posto de traballo a cubrir. A resolución de nomeamento será motivada con referencia ao cumprimento por parte do candidato elixido dos requisitos e especificacións esixidos na convocatoria e á competencia para proceder ao mesmo. En todo caso deberá quedar acreditada, como fundamento da resolución adoptada, a observancia do procedemento debido.5.2. O nomeamento dos aspirantes seleccionados efectuarase no prazo máximo dun mes contado desde a finalización do de presentación de solicitudes.5.3 A convocatoria poderá ser declarada deserta se ningún das persoas candidatas alcanzase o nivel suficiente para o posto, a xuízo do órgano competente.6.1. A toma de posesión realizarase no prazo de tres días hábiles dende o día seguinte ao de cese, que deberá efectuarse dentro dos tres días hábiles seguintes á publicación da resolución da convocatoria no Diario oficial de Galicia.6.2. Se a resolución comporta o reingreso ao servizo activo, o prazo de toma de posesión será dun mes dende dita publicación. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. A persoa que asina abaixo solicita ser admitida no proceso de provisión do posto ao que se refire a presente instancia e DECLARA que son certos os datos consignados nela, e que reúne todos e cada un dos requisitos que se esixen na convocatoria, comprometéndose a probar documentalmente todos os datos que figuran nesta solicitude. O persoa solicitante autoriza o uso dos datos consignados nesta instancia para os efectos previstos nas bases da convocatoria. Culleredo,. de ……. de ……. SR. ALCALDE-PRESIDENTE DO CONCELLO DE CULLEREDO Culleredo, 31 de outubro de 2011. A Concelleira delegada da área de administración local, cultura e participación cidadá Alicia Ferreiro Varela